google/wiki40b huggingface dataset:
Tågjenger

En tågjenger eller digitigrad (zool.) er en betegnelse som omhandler pattedyr, som når de går bare berører marken med den fremste delen av foten, enten på tærne, eksempelvis rovpattedyr i kattefamilien og hundefamilien, eller bare med tåspissen, eksempelvis hovdyr som hester og krøtter.
Tågjengere har en modifisert fot som gir bedre demping mot trykkbelastning når dyret løper. Tågjengere er derfor hurtigløpende dyr.
Faaberg Fotball

«Skilsmisse»

I flere år har klubbens toppfotballsatsing (A-lag) vært i overbygningsklubben Faaberg Fotball Lillehammer (FFL), som bestod av et samarbeid mellom Faaberg Fotball (FF) og Lillehammer Fotballklubb (LFK). Faaberg Fotball hadde da kun yngres avdeling, til juniorlag. I 2010 valgte Faaberg Fotball å si opp samarbeidsavtalen med Faaberg Fotball Lillehammer.

Historie

Faaberg A-lag hadde sin storhetstid på 80-tallet med 1. divisjonsspill (1985–1990), samt to kvartfinaler og én semifinale i Norgesmesterskapet. Mest kjent er semifinalen mot Vålerenga i 1985 for et fullsatt Bislett (3-3). Omkampen endte 4-1 til Vålerenga på Jorekstad. Faaberg var i kvartfinalen i NM mot Viking i 1989 (tap 2-3). Mest kjente spillere er Petter Belsvik, Helge Grønlien, Morten Bakke, Joachim Sørum, Kai Ole Haugstad, Arne Linn, Rune Osvold, Jon Inge Høiland, David Hanssen, Thorbjørn Evensen, John Aavik, Anders Gjestvang, Jan Madsen og Arnstein Hammershaug.
I oktober 2016 ble Faaberg Fotball godkjent som Kvalitetsklubb, nivå 1 av Norges Fotballforbund.
IPEA

IPEA AS var en norsk teleoperatør som tilbød mobil- og bredbåndstelefoni. IPEA hadde administrasjon i Bergen, teknisk avdeling i Oslo, og kundestøtte i Bergen og Alta.
Den 11. januar 2008 ble IPEA oppkjøpt av Network Norway og ble dermed innelemmet i One Call.
Slaget ved Ezra Church

Slaget

Shermans styrker strakte seg i en omvendt U-form omkring de nordlige forsvarsverker i Atlanta. Sherman besluttet å avskjære jernbanen fra Macon, som var forsyningslinjene for de konfødererte i Atlanta, og dermed tvinge den forsvarende armé til å trekke seg tilbake uten å bli utsatt for et frontalangrep. For å oppnå dette målet sendte han sin østligste armé under generalmajor Oliver O. Howard nord og vestpå rundt om resten av unionshærens linjer til den vestlige siden av Atlanta, hvor jernbanen førtes inn til byen. 
Hood hadde forutsett Shermans manøvre, og flyttet sine tropper for å motstå unionshæren. Hood planla å avskjære dem ved et overraskelsesangrep. Selv om Hoods konfødererte tropper var i undertall i forhold til unionshæren, regnet han med at et overraskelsesangrep med en isolert styrke kunne lykkes.
Armeene møttes om ettermiddagen den 28. juli ved et kapell, Ezra Church. Uheldigvis for Hood var det ikke noe overraskelse for Howard, som hadde forutsett en slik manøver basert på sin kjennskap til Hood fra deres tid på West Point. Hans soldater ventet allerede i sine skyttergraver da Hood nådde fram. Den konfødererte hær angrep, men ble slått tilbake av unionshærens improviserte brystvern av bjelker og skinner. De konfødererte ble beseiret, om enn det lyktes for dem å forhindre at Howard nådde fram til jernbanelinjen. De samlede tap ble 3 562, hvorav sydstatene hadde 3 000 og unionshæren hadde 562. Blant de sårede var general Alexander P. Stewart som førte et korps under Hood.
Egmont Litor

Egmont Litor AS, tidligere bare kalt Litor eller Litor forlag, er et norsk forlag som særlig utgir barnebøker. Litor har tradisjonelt utgitt fargerike bildebøker og masseprodusert, internasjonal triviallitteratur for barn. Egmont Litor utgir også spill, aktivitetsbøker og annet. I 1988 ble spill-utgivelsene fra Damm forlag skilt ut til Litor. Egmont Litor er en del av det danske Egmont-konsernet.

Annet

Litor AS er også navn på et eiendomsselskap innen Olav Thon Gruppen som driver med utleie
Video4Linux

Video4Linux (V4L) er en samling utstyrsdrivere og en API for å støtte sanntids videofremvisning på Linuxsystemer. Den støtter mange USB nettkameraer, TV-kort og beslektet utstyr, slik at programmerere lett kan tilføye videostøtte til deres applikasjoner. MythTV, tvtime og TVHeadend er typiske applikasjoner som støtter V4L
Video4Linux er oppkalt etter Video for Windows, men er ikke teknisk relatert til det.
Det finnes også et kompatibilitetslag for V4L kalt Video4BSD, som er tilgjengelig for FreeBSD.
GAFFA

GAFFA er et musikkmagasin som dekker den norske musikkscenen fra nord til sør – fra pop til svartmetall. Foruten norske artister er det også fokus på den internasjonale scenen sett med norske øyne, dette gjennom nyheter, anmeldelser, intervjuer, artikler og bilder. GAFFA åpnet sin hjemmeside 20. oktober 2011, og i februar 2012 følger det trykte magasinet, som distribueres gratis over hele Norge.
GAFFA har eksistert i Danmark siden 1983, og når hver måned ut til mer enn 300.000 lesere via sitt gratismagasin og hjemmesiden GAFFA.dk. GAFFA har alltid hatt sterk fokus på nordisk musikk, og begynte sin ekspansjon til Norden med lansering i Sverige i 2010, hvor det på kort tid, i likhet med Danmark, er skapt stor kjennskap og en solid brukerskare.
Vesleelva (Ringerike)

Vesleelva er ei lita elv i Soknedalen, i Ringerike kommune. Elva dannes på Holleia og renner ut i Sogna, rett nedenfor Bårnås bru ved Bårnås.
Beleiringen av Vicksburg

Endringer i ledelsen

En av Grants handlinger i løpet av beleiringen var å gjøre slutt på en rivalisering som hadde pågått over tid. Den 30. mai skrev general McClernand en selvforherligende melding til sine styrker hvor han gjorde krav på mye av æren for den kommende seieren. Grant hadde ventet i seks måneder på at han skulle gjøre en tabbe, helt siden de kom skjevt ut med hverandre i begynnelsen av felttoget rundt slaget ved Arkansas Post. Han hadde fått tillatelse til å avløse McClernand i januar 1863, men ventet på en ubestridelig provokasjon. Grant avløste McClernand den 18. juni. Han hadde forberedt denne handlingen så nøye at McClernand stod uten muligheter til å få hjelp av overordnede. McClernands XIII Corps ble overført til generalmajor Edward Ord som var tilbake etter en skade han hadde fått i slaget ved Hatchie's Bridge. McClernand fikk senere en kommando i Texas i mai 1864.
En annen kommandoendring skjedde den 22. juni. I tillegg til Pemberton ved sin front måtte Grant ta seg av konfødererte styrker bak seg under ledelsen til Joseph E. Johnston. Han stasjonerte en divisjon i nærheten av Big Black River-broen og en annen ble sendt på rekognosering så langt nord som Mechanicsburg. Begge skulle fungere som dekningsstyrker. Innen 10. juni ble IX Corps under generalmajor John G. Parke overført til Grants kommando. Dette korpset ble kjernen i en spesialstyrke som hadde til oppgave å forhindre at Johnston som samlet sine styrker ved Canton, kunne blande seg inn i beleiringen. Sherman fikk kommandoen for denne spesialstyrken og brigadergeneral Frederick Steele erstattet ham i XV Corps. Johnston begynte til slutt å rykke frem for å unnsette Pemberton og nådde Big Black River den 1. juli, men utsatte en potensielt vanskelig trefning med Sherman til det var for sent for Vicksburg-garnisonen, og han trakk seg så tilbake til Jackson.

Krateret ved 3. Louisiana Redan

Sent i beleiringen grov unionsstyrker tunneler inn under 3. Louisiana Redan og fylte gruva med 2200 pund med krutt. Eksplosjonen sprengte de konfødererte linjene den 25. juni, mens et infanteriangrep utført av styrker fra Logans XVII Corps fulgte eksplosjonen. 45. Illinois-regiment (kjent som «Lead Mine Regiment») under oberst Jasper A. Maltby angrep inn i det 12 meter i diameter og 3,7 meter dype krateret med letthet, men ble stoppet av konføderert infanteri som klarte å samle seg igjen. Unionssoldatene ble holdt nede mens forsvarerne også rullet artillerigranater med korte lunter inn i hullet med dødelig resultat. Unionsingeniører arbeidet for å sette opp en kasematt i krateret for å kunne trekke ut infanteriet, og snart trakk soldatene seg tilbake til en ny forvarslinje. Fra krateret som var igjen etter eksplosjonen den 25. juni, grov Unionen en ny gruve mot sør. Den 1. juli ble denne gruven detonert, men ble ikke fulgt opp av infanteriangrep. Ingeniørvåpenet arbeidet 2.-3. juli med å utvide det opprinnelige krateret slik at det ble stort nok til at en infanterirekke på fire kunne passere gjennom i fremtidige angrep. Men hendelser dagen etter gjorde det ikke nødvendig med ytterligere angrep.
Hurtigløp på skøyter under Vinter-OL 1998 – 500 meter herrer

Par rekkefølge

1. par  Ermanno Ioriatti, ITA – Ukjent bane og parkamerat

14. par  Casey FitzRandolph, USA – Ukjent bane og parkamerat

18. par  Kevin Overland, CAN – Ukjent bane og parkamerat

19. par  Hiroyasu Shimizu, JAP – Ukjent bane og parkamerat

Par rekkefølge

1. par  Zsolt Baló, HUN – Ids Postma, NED
2. par  Aleksandr Kibalko, RUS – Ukjent parkamerat
4. par  Davide Carta, ITA – Ukjent parkamerat
5. par  Ukjent parkamerat – Marc Pelchat, USA
8. par  Christan Breuer, GER – Ukjent parkamerat

11. par  Ukjent parkamerat – Jan Bos, NED

12. par  Michael Künzel, GER – Ukjent parkamerat

13. par  Roger Strøm, NOR – Ukjent parkamerat

15. par  Jeremy Wotherspoon, CAN – Ukjent parkamerat

20. par  Hiroyasu Shimizu, JAP – Ukjent parkamerat
Holocaust/Supertankerne kommer

Holocaust/Supertankerne kommer var en singel utgitt i 1980 av Sjølmord på MAI AS. Bandet hadde ikke platekontrakt med MAI, dette var en lisensutgivelse.
A-siden var Holocaust, og B-siden Supertankerne kommer. A-siden er på tysk, B-siden er formodentlig eneste norske rockelåt på dansk.
Singelen har en høy stjerne blant samlere av gammel pønk og new wave på grunn av dyktige musikere og et hardt, rått lydbilde.
.rs

Historie

ISO 3166 Maintenance Agency besluttet den 26. september 2006 å tildele RS som Serbias ISO 3166-1-kode. Denne beslutningen kom etter Montenegros erklæring av 3. juni 2006 om uavhengighet fra Serbia og Montenegro, som brukte koden YU. Samtidig fikk Montenegro tildelt koden ME.
Registreringstjenesten for .rs driftes av  «Registry for National Internet Domain of Serbia» (RNIDS), som ble opprettet 8. juli 2006 av vitenskapsdepartementet i Serbia og en gruppe på 34 interesserte organisasjoner.
Delegering av navneservere av IANA startet i september 2007. Registrering av .rs-domenenavn startet 10. mars 2008, og det første .rs-nettstedet var RNIDS eget rnids.rs.
I 2007 bestemte ICANN også at det tidligere .yu-domenet skulle driftes midlertidig av RNIDS, som også skulle drifte det nye .rs-domeneregistret, fram til dets endelige nedleggelse senest 30. september 2009. Dette ga en overgangsperiode på to år for overføring av eksisterende .yu-navn til .rs eller .me.
NAG

NAG, Neue Automobil-Gesellschaft AG ble stiftet i 1901 og var et på begynnelsen av 1900-tallet en produsent biler og andre kjøretøyer. Virksomheten befant seg i Oberschöneweide i Berlin og var et datterselskap av AEG. NAG ble i 1930 slått sammen med Büssing.
Autistisk savant

En autistisk savant (historisk også beskrevet som idiotsavant) er en autistisk person med savantsyndromet. Savantsyndromet beskrives som det å både ha en graverende utviklingspsykologisk eller mental hemmelse og samtidig ekstraordinære mentale ferdigheter. Savantsyndromferdigheter dreier seg om ekstraordinær hukommelseskraft og omfatter ofte aritmetisk kalkulus og noen ganger kunst og musikk. 
Bare rundt 50-100 mennesker i verden er anerkjent som autistiske savanter.
Tilstanden kan være både genetisk betinget og skyldes en skade i hjernen, men årsaken bak er ikke fullt ut forstått. En fellesnevner synes å være et fokus på detaljer og evne til å huske disse, som for eksempel å huske en rekke av tall eller å ha et fotografisk minne. Autistiske savanter, som andre med diagnosen autisme, har ofte problemer med andre typer mentale evner, som kan gjøre hverdagslige gjøremål vanskelige. 6 av 7 autistiske savanter er menn.
Ordet «savant» kommer fra fransk og betyr «lærd».
«Psykiater Donald Treffert i Wisconsin har studert savanter i fem tiår, og har et arkiv med 319 slike tilfeller. Tre fjerdedeler av disse er diagnostisert med autisme, så det er tydeligvis en forbindelse der, men hvorfor? (...) forteller Treffert at det er typisk er personer med defekter i venstre hjerne-halvdel, som styrer språk og logisk tenkning, som har savant-egenskaper».
Masakazu Senuma

Karriere

Masakazu Senuma startet sin profesjonelle karriere i Tokyo Verdy i 1997. Han har også spilt for Vissel Kobe.
Nigrotipula

Utseende

Middelsstore, mørkbrunlige stankelbein. Hannens antenner er ikke kamformede.

Utbredelse

Slekten er utbredt i Holarktis.
Anomalomorpha

Levevis

Disse artene har larver som utvikler seg i jorda på gressmark, der de blant annet spiser gressrøtter.

Utbredelse

Slekten finnes i det østlige og sørøstlige Australia.
EM i turn for menn 1998

Det 23. europamesterskapet i turn for herrer ble arrangert i St. Petersburg i Russland den 23. til 26. april 1998.
De åtte ytre templer

De åtte ytre templer (forenklet kinesisk: 外八庙|p=Wàibāmiào) er en samlebetegnelse for noen buddhistiskee templer fra Kangxi- og Qianlong-tiden under Qingdynastiets tid. De ligger alle i Chengde (i provinsen Hebei i Folkerepublikken Kina).
Templene Putuo-Zongcheng-tempelet (普陀宗乘之庙) (Potaraka-lærens tempel), Xumi-Fushou-tempelet (须弥福寿之庙) (Sumerufjellets tempel for lykksalighet og langt liv), Puning-tempelet (普宁寺) (Den universelle freds tempel), Pule-tempelet (普乐寺) (Den allmene lykkes tempel) ble i 1961 oppført på Folkerepublikken Kinas liste over verneverdig kulturarv. 
Anyuan-tempelet (安远庙) (Tempelet for pasifiseringen av de fjerne områder) og Shuxiang-tempelet (殊像寺) ble oppført på samme liste i 1988, Puren-tempelet (溥仁寺) (Den omfattende messeskekjærlighets tempel) i 2001, og Puyou-tempelet (普佑寺) i 2006.
De åtte ytre templer står sammen med Sommerpalasset i Chengde på UNESCOs verdensarvslite.
Lennart Askerlund

IFK Eskilstuna

Askerlund, som også var en talentfull løper, startet karrieren som fotballspiller i IFK Eskilstuna. Askerlund spilte også ti kamper og scoret ett mål for klubben i Allsvenskan, før de rykket ned etter 1935/36-sesongen.

Malmö FF

Askerlund ble hentet til Malmö FF av Eric Persson i 1940. Askerlund spilte 35 kamper og scoret seks mål for klubben fra 1940 til 1942.

AIK

Askerlund hadde fått arbeid i Södertälje, og gikk i 1942 til AIK. Han spilte 43 kamper og scoret 14 mål for klubben fra 1942 til 1944.

Tilbake til IFK Eskilstuna

Askerlund avsluttet karrieren i IFK Eskilstuna, hvor han spilte en andre periode fra 1945 til 1951. Askerlund la opp på grunn av en meniskskade som ikke lot seg operere.

Landslagsspill

Askerlund spilte en kamp for Sverige, da de tapte 0–5 for Tyskland på bortebane i 1937. Askerlund var tatt ut, til tross for at han spilte i Division 2 for IFK Eskilstuna.

Privat

Askerlund var født Carlsson, men hadde byttet etternavn til Askerlund etter 1942-sesongen. Han var maskiningeniør, og en jobbmulighet påvirket hans valg å spille for AIK fra 1942. Askerlund døde i relativt ung alder 2. juli 1957, kort tid etter at hans ektefelle hadde gått bort på grunn av sykdom, og ble begravet på dagen han ville fylt 39 år.
Velutinodorcus ursulus

Utseende

En nokså liten (20-25 millimeter), matt, lysbrun hjortebille. I likhet med de andre artene i slekten Velutinodorcus er overflaten fløyelsaktig, og hannens kjever er lite forstørrede slik at det blir liten forskjell mellom kjønnene i utseende. Hannens mandibler er omtrent så lange som hodet, kort sigdformede uten påfallende tenner. Hodet er noe utvidet mot sidene under fasettøynene. Dekkvingene har fine punktrader. Hunnen ligner hannen bortsett fra at kjevene er mindre, omtrent halvparten av hodets lengde.

Utbredelse

Arten er utbredt i India, Bhutan og Myanmar.
Coca-Cola Amatil

Coca-Cola Amatil (CCA) er et av de største tapperiene av alkoholfrie drikkevarer i Asia-Stillehavet-regionen, og et av verdens fem største Coca-Cola-tapperier. CCA har virksomhet i seks land: Australia, New Zealand, Indonesia, Papua Ny-Guinea, Fiji og Samoa.

Produkter

CCA har en diversifisert portefølje av produkter som inkluderer kullsyreholdig mineralvann, kildevann, sportsdrikker og energidrikker, fruktsaft, iste, smaksatt melk, kaffe, te og ferdigpakkede frukt- og grønnsakssnacks og -produkter.

Land

Per desember 2014 hadde Coca-Cola Amatil 14.700 ansatte i seks land i Asia-Stillehavet-regionen.
Selskapet er tapperi for Coca-Cola-produkter i Australia, New Zealand, Indonesia, Papua Ny-Guinea, Fiji og Samoa.

Eierskap

Coca-Cola Amatil er notert på Australian Securities Exchange, men The Coca-Cola Company har 29 prosent av aksjene i Coca-Cola Amatil, slik det gjør med hvert av sine primære tapperier i det verdensomspennende Coca-Cola-systemet.
Young (kommune)

Historie

Young ble grunnlagt i 15. mars 2010.

Regjeringen

Ordføreren (alcalde) i kommunen er Raúl Lafluf.
Hersleb skole

Historie

I 1922 tok skolen over elever og ansatte fra Vahls folkeskole som siden 1897 hadde tilholdssted i Herslebs gate 26. Frem til 1957 var skolen en grunnskole 1-7 trinn (folkeskole) Fra 1957 til 1966 var det framhaldsskole ved Hersleb skole. I 1930 hadde skolen 1061 elever, det høyeste tallet den har hatt. Skolen ble senere mottaksskole for nyankomne elever. på 2000-tallet hadde skolen tilbud i språkopplæring i arabisk, tyrkisk og urdu.
I 2009 ble det funnet asbest i skolens ventilasjonssystem og skolen ble stengt. Elevene ble midlertidig flyttet til Osterhaus' gate, men kom aldri tilbake. I 2011 ble Hersleb skole lagt ned og tilbudene flyttet til den nye Frydenberg skole. Skolen hadde før nedleggelsen om lag 290 elever og mer enn 90 prosent av elevene hadde minoritetsbakgrunn fra mer enn 30 nasjonaliteter. Det var ca 30 lærerårsverk ved skolen.
Per Øyvind Heradstveit

Biografi

Heradstveit startet den journalistiske karrieren i NRKs Dagsnytt i 1956 etter å ha studert filologi. Før han begynte i NRK hadde han vært lektor i Rouen i Frankrike. 
Med programmet «Åpen post» (1966) var Heradstveit (sammen med Kjell Arnljot Wig) med på å innføre debatt som programform i fjernsynet. Han huskes også som mangeårig programleder for debattprogrammet På sparket (1975–81) og for en serie om menneskesinnet og depresjoner som han holdt sammen med psykiatriprofessor Nils Retterstøl på 1980-tallet. Serien fikk stor oppmerksomhet, og var med på å skape større forståelse for psykiske lidelser. Heradstveit var dessuten London-korrespondent for NRK fra 1988 til 1992. 
Som pensjonist var han i 1999 hoveddrivkraften bak den internettbaserte nettavisa Treffpunkt, en nettavis for eldre. Han var i perioden 1997 til 2000 leder for Statens IT-forum for eldre.
Han skrev en rekke bøker. Blant annet om kongehuset, Vidkun Quisling og Einar Gerhardsen. Gav i 1996 ut boka «Kong Harald. Monarkiet i medvind og motvind».
Heradstveit døde av senvirkningene av et hjerneslag han fikk i 2000. Han var lammet av slaget frem til sin død i 2004. Han var bror av forskeren Daniel Heradstveit.
I 2008 ble det kjent at Heradstveit i 1965 hadde hjulpet Arbeiderpartiet i valgkampen.
Mogensine Bentzen

Familie

Mogensine Bentzen var datter til rådmann i Skien, Bent Bentzen, og ektefelle Karen Knudsen. «Signe» (Mogensine) var først gift med skipperen Andreas Hall (død 1816), som var enkemann med fire barn. Hun var enke med ikke mindre enn seks småbarn og fire stebarn, da kammerjunker Anton Beatus Adeler (1767–1843) fra Gjemsø kloster fridde til henne. Hun sa ja, og de giftet seg den 25. april 1818. Hennes memoarer dreier seg mye om forholdet til hans familie, bl.a. om de danske baronenes skepsis mot giftemålet. De nygifte bodde først i fløybygningen på herregården Gjemsø kloster, der Anton B. Adeler levde av en arvet livrente. Han hadde ikke arvet eiendommen, fordi faren hadde testamentert godset til sin brorsønn, baronen Frederik Adeler. Ekteparet flyttet i 1821 til Christiania, ekteskapet skal ha gått bra og de fikk sammen datteren Antonie C. E. Adeler, som giftet seg med Christian Fredrik Lassen. De to fikk sønnen Cort S. A. Lassen, som i 1849 byttet slektsnavn til Adeler.
USA-mesterskapet i friidrett innendørs 2017

USA-mesterskapet i friidrett innendørs 2017 ble arrangert i Albuquerque Convention Center i Albuquerque i New Mexico, fra 3. til 5. mars 2017. Arrangør var USA Track and Field (USATF).
Binominal

Binomenal (latin - «dobbelt navn») er den spesielle formen arter skal navngis innenfor den biologiske nomenklaturen. Alle arter har et dobbeltnavn, der slekt og artsepitet alltid oppgis. For eksempel heter røyskatt Mustela eremina, der Mustela er røyskattslekten og eremina er arten. Slekten dekker alle arter som er bygget stort sett likt med bare størrelse eller farge som forskjell. I Norge er det fire arter av Mustela, for uten røyskatt er det snømus - Mustella nivalis, ilder - Mustella putorius og mink - Mustela (Neovison) vison.
Binominalnavnet skal alltid skrives i kursiv. Dersom en tekst står i kursiv, skal binominalnavnet står i normal skift.
Der mange arter av samme slekt skal navngis etter hverandre, eller i tekster der et fåtall arter navngis flere ganger (som over), er det tillatt at forkortet slektsleddet til bare forbokstaven. Dette må bare gjøres der det ikke er noen fare for sammenblanding, og så lenge det fulle binominalnavnet har vært skrevet fullt ut tidligere i teksten slik at det ikke er noen tvil om hvilken art som beskrives. For røyskattslekten vil lista med norske arter gjerne bli skrevet som Mustela eremina. M. nivalis, M. putorius og M. vison. For enkelte arter er det forkortede binominalnavnet så vanlig at det brukes som populærnavn, slik som T. rex for Tyrannosaurus rex.
Binomenalsystemet ble grunnlagt av Carl von Linné og brukes for å navngi alle dyr, planter, sopp, protister og bakterier.
Brats on the Beat: Ramones for Kids

Brats on the Beat: Ramones for Kids er et tributealbum til The Ramones utgitt november 2006. Alle låtene blir spilt av coverbandet The Gabba Gabba Hey Singers, men med gjestevokalister, og er blitt «barnliggjort». På alle låtene synger barn refrengene og all bakgrunnsvokal. Deler av overskuddet fra plata går til St. Jude Children's Research Hospital.
Ashley Tisdale

Oppvekst

Tisdale ble født i Monmouth County i New Jersey, foreldrene er Lisa (født Morris) og Mike Tisdale. Hun vokste opp i et område kalt Ocean. Hennes eldre søster Jennifer Tisdale er også en skuespiller (spiller en av cheerlederjentene i High School Musical). Tisdale er jødisk og hennes mors bestefar er Arnold Morris, utvikleren av Ginsu-knivene, og hennes bestefar er også knyttet til forretningsmannen Ron Popeil.
Tisdale ble oppdaget av agenten Bill Perlman, som også er hennes nåværende agent, i en butikk da hun var kun 3 år gammel. Hun begynte å jobbe som modell i New York for modellagenturet Ford Models, ofte sammen med Lindsay Lohan og Mischa Barton. Tisdale var med på en konsert-turne i USA sammen med andre av skuespillerne mellom 30. november 2006 og 29. mai 2007.
Takket være filmrollene fikk Tisdale kontrakt med plateselskapet Warner Bros. Records. Hennes debutalbum ble utgitt 6. februar 2007. CD-en heter Headstrong og inneholder blant annet hit'ene «He Said She Said» og «Be Good to Me» i tillegg til 12 andre sanger. 16. juni 2009 kom albumet Guilty Pleasure.
Krigsdagbok

En krigsdagbok er fortegnelse militære instanser fører over daglige begivenheter under en væpnet konflikt. Hendelsene kan være av strategisk eller taktisk betydning, og har til hensikt å gi et overblikk over den aktuelle militære situasjonen, slik at den kan danne et beslutningsgrunnlag for videre krigføring eller for å kunne brukes i strategisk eller taktisk opplæring i eftertid. Krigsdagbøker omtaler vanligvis administrasjon og operative sider ved enheten de dekker uten å gi plass til individuelle personsaker. På denne måten danner krigsdagbøker også ofte verdifullt grunnlagsmateriale for krigshistorikere.
Before These Crowded Streets

Before These Crowded Streets er det tredje studioalbumet av Dave Matthews Band, utgitt 28. april 1998. Det er det siste offisielle albumet av gruppen som ble produsert av produsent Steve Lillywhite før Away from the World i 2012 og deres første album innspilt på The Plant Recording Studios i Sausalito, California.